पाकिस्तान दे गृहमंत्री रहमान मलिक ने आक्खेआ जे हमले दी साजिश दा इक हिस्सा पाकिस्तान इच तेआर कीता गेआ हा जदके पैहें दा लैनदेन स्पेन ते इटली इच होआ। पाकिस्तान ने कन्नै गै एह् बी आक्खेआ जे जांच उसले तक्कर अग्गै नि बधाई जाई सकदी जिसले तक्कर भारत इस सरबंधै इच ओह्‌दे शा मंगे दे त्रीह् सोआलें दे जोआब पाकिस्तान गी निं सौंपी दिंदा। एह्‌दे अलावा मलिक ने आक्खेआ जे लोड़ पेई ते कसाब गी पाकिस्तान गी सौंपे जाने दी मंग बी पाकिस्तान करी सकदा ऐ।